Komisijos reglamentas (EB) Nr. 1392/97
1997 m. liepos 18 d.
iš dalies keičiantis Reglamentą (EEB) Nr. 3597/90 dėl intervencinių priemonių, taikomų intervencinėms agentūroms superkant, sandėliuojant ir parduodant žemės ūkio produktus, apskaitos taisyklių
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. lapkričio 27 d. Tarybos reglamentą (EEB) Nr. 3492/90, nustatantį veiksnius, į kuriuos reikia atsižvelgti intervencinių viešojo sandėliavimo priemonių finansavimo iš Europos žemės ūkio orientavimo ir garantijų fondo Garantijų skyriaus metinėje finansinėje atskaitomybėje [1], ypač į jo 8 straipsnį,
kadangi 1990 m. gruodžio 12 d. Komisijos reglamentas (EEB) Nr. 3597/90 [2] su paskutiniais pakeitimais, padarytais Reglamentu (EB) Nr. 895/94 [3], nustatė intervencinių priemonių, taikomų intervencinėms agentūroms superkant, sandėliuojant ir parduodant žemės ūkio produktus, apskaitos taisykles;
kadangi Reglamento (EEB) Nr. 3597/90 2 straipsnio 1 dalyje ir 7 straipsnyje numatytos taisyklės, kaip nustatyti vertę, kuria trūkstami kiekiai ir kiekiai, neatitinkantys sandėliavimui nustatytų sąlygų, yra kompensuojami EŽŪOGF viešojo sandėliavimo sąskaitose; kadangi tam tikrais atvejais reikėtų numatyti galimybę padidinti tą vertę, ypač kai rinkos kaina yra žymiai aukštesnė už intervencinę kainą arba už intervencinio supirkimo kainą;
kadangi nuo Reglamento (EEB) Nr. 3597/90 priėmimo jame minimi tam tikri reglamentai yra pakeisti ar panaikinti; kadangi dėl to Reglamente (EEB) Nr. 3597/90 reikėtų pakeisti tam tikras nuorodas;
kadangi šiame reglamente numatytos priemonės atitinka EŽŪOGF komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 3597/90 iš dalies keičiamas taip:
1. 1 straipsnio 3 dalyje žodžiai "Komisijos reglamento (EEB) Nr. 2776/88 9 straipsnio 2 dalies c punkte" pakeičiami žodžiais "Komisijos reglamento (EB) Nr. 296/96 [*] OL L 181, 1992 7 1, p. 21. 7 straipsnio 2 dalies c punkte."
2. 2 straipsnio 1 dalis papildoma tokia pastraipa:
"Tačiau jei tą dieną, kai nustatomi nuostoliai, vidutinė standartinės kokybės rinkos kaina valstybėje narėje, kurioje produktai laikomi, yra aukštesnė nei 105 % bazinės intervencinės kainos, sutarties dalyviai intervencinėms agentūroms kompensuoja valstybės narės nustatytą rinkos kainą, padidintą 5 %. Nustatydama rinkos kainą, valstybė narė remiasi reguliariai Komisijai pateikiamais pranešimais.
Skirtumas tarp sumų, surinktų taikant rinkos kainą, ir sumų, apskaitytų EŽŪOGF taikant intervencinę kainą, kredituojamas EŽŪOGF finansinių metų pabaigoje kartu su kitais kredito elementais."
3. 2 straipsnio 3 dalies d punkte žodžiai "Tarybos reglamento (EEB) Nr. 2727/75 26 straipsnyje" pakeičiami žodžiais "Tarybos reglamento (EEB) 1766/92 [*] OL L 39, 1996 2 17, p. 5. 23 straipsnyje"
4. 7 straipsnio 1 dalis papildoma tokia pastraipa:
"Tačiau jei fizinio produktų išvežimo metu yra sąlygų, leidžiančių taikyti 2 straipsnio 1 dalies priešpaskutinę ir paskutinę pastraipas, prieš išvežant prekes būtina konsultuotis su Komisija."
5. 11 straipsnyje žodžiai "Reglamento (EEB) Nr. 2776/88 3 straipsnio 7 dalį ir 6 straipsnio 2 dalį" pakeičiami žodžiais "Reglamento (EB) Nr. 296/96 3 straipsnio 7 dalį ir 5 straipsnio 2 dalį."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1997 m. spalio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. liepos 18 d.